Държавен вестник, бр. 2, 2021 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  2
ПРЕЗИДЕНТ 
НА РЕПУБЛИКАТА
УКАЗ № 308
На основание чл. 98, т. 8 от Конституцията 
на Република България
П О С Т А Н О В Я В А М :
Награждавам проф. д-р Георги Тодоров 
Тодоров с орден „Стара планина“ първа степен 
за изключително големите му заслуги за раз­
витието на медицинското образование, наука 
и практика в Република България.
Издаден в София на 30 декември 2020 г.
Президент на Републиката: 
Румен Радев
Министър-председател: 
Бойко Борисов
Подпечатан с държавния печат.
Министър на правосъдието:
Десислава Ахладова
34
МИНИСТЕРСКИ СЪВЕТ
ПОСТАНОВЛЕНИЕ № 409
ОТ 30 ДЕКЕМВРИ 2020 Г.
за одобряване на допълнителни разходи по 
бюджета на Министерството на здравеопаз­
ването за 2020 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
в размер 125 000 000 лв. по бюджета на Ми­
нистерството на здравеопазването за 2020 г. 
с цел осигуряване на ваксини в борбата с 
пандемията от COVID-19.
(2) Средствата по ал. 1 да се осигурят 
чрез преструктуриране на разходите и/или 
трансферите по централния бюджет за 2020 г.
(3) Със сумата по ал. 1 да се увеличат раз­
ходите по „Политика в областта на промоци­
ята, превенцията и контрола на общественото 
здраве“, бюджетна програма „Профилактика и 
надзор на заразните болести“, по бюджета на 
Министерството на здравеопазването за 2020 г.
Чл. 2. Със сумата по чл. 1, ал. 1 да се 
увеличат показателите по чл. 15, ал. 3 от 
Закона за държавния бюджет на Република 
България за 2020 г.
Чл. 3. (1) За извършването на плащанията 
по чл. 1, ал. 1 може да се използва сметка 
за чужди средства на Министерството на 
здравеопазването.
(2) Преведените до 31 декември 2020 г. по 
сметката по ал. 1 суми се отразяват в изпъл­
нението на съответните разходни показатели 
по бюджета на Министерството на здраве­
опазването по чл. 1.
Чл. 4. (1) Министърът на здравеопазването 
да извърши съответните промени по бюджета 
на Министерството на здравеопазването за 
2020 г. и да уведоми министъра на финансите.
(2) Министърът на финансите да извърши 
произтичащите от чл. 1 промени по централ­
ния бюджет за 2020 г.
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси.
§ 2. Изпълнението на постановлението се 
възлага на министъра на здравеопазването. 
§ 3. Постановлението влиза в сила от 
30 декември 2020 г.
Министър-председател: 
Бойко Борисов
Главен секретар на Министерския съвет: 
Веселин Даков
1
ПОСТАНОВЛЕНИЕ № 410
ОТ 30 ДЕКЕМВРИ 2020 Г.
за одобряване на допълнителни разходи по 
бюджета на Комисията за енергийно и водно 
регулиране за 2020 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разхо­
ди по бюджета на Комисията за енергийно 
и водно регулиране за 2020 г. в размер до
26 000 000 лв. за изплащане на обезщетение 
на „ТЕЦ – Бобов дол“ – ЕАД, за претърпени 
имуществени вреди.
(2) Разходите по ал. 1 да се осигурят за 
сметка на преструктуриране на разходите и/
или трансферите по централния бюджет за 
2020 г.
(3) Със сумата по ал. 1 да се увеличат 
показателите по чл. 37, ал. 3 от Закона за 
държавния бюджет на Република България 
за 2020 г.
Чл. 2. Със сумата по чл. 1, ал. 1 да се 
увеличат разходите по функционална област 
„Държавна регулация в енергетиката и ВиК 
сектора“, бюджетна програма „Държавно 
регулиране на дейностите в енергетиката и 
ВиК сектора“, по бюджета на Комисията за 
енергийно и водно регулиране за 2020 г.
Чл. 3. Председателят на Комисията за 
енергийно и водно регулиране да извърши съ­
ответните промени по бюджета на Комисията 
за енергийно и водно регулиране за 2020 г. и 
да уведоми министъра на финансите.
Чл. 4. Министърът на финансите да из­
върши съответните промени по централния 
бюджет за 2020 г.